AQSh Kongressi delegatsiyasi 21-noyabr kuni O‘zbekistonga tashrif buyuradi

AQSh vakillik palatasi a’zosi Trent Kelli boshchiligidagi AQSh Kongressi delegatsiyasi 21-noyabr kuni Toshkent shahriga tashrif buyuradi, deb xabar berdi UzReport.

Delegatsiya tarkibi respublikachilar va demokratlar partiyalarining vakillari bo‘lgan kongressmenlardan iborat.
Parlamentlararo almashuvlar doirasida kongressmenlar guruhi O‘zbekiston Respublikasi Oliy Majlisida, shuningdek, Hukumat, Tashqi ishlar vazirligida uchrashuvlar o‘tkazadi va bir qator obyektlarga tashrif buyuradi.